2019-жылдын 25-октябрында К.И.Скрябин атындагы КУАУда “BIO KG» Органикалык кыймылы тарабынан “Органикалык жана нукра азыктардын көргөзмө-жарманкеси» өткөрүлдү. Иш- чарага: К. И. Скрябин атындагы Кыргыз улуттук агрардык университетинин ректору Нургазиев Р.З., “BIO KG” Органикалык кыймылынын директору Айдаралиев Искендер Рысбекович, КР Жогорку Кеңешинин депутаты Алымбеков Нурбек Каарыевич, КР Айыл чарба тамак- аш өнөржай жана мелиорация министри Чодуев Эркинбек Урайымович, БУУнун Кыргызстандагы айыл чарба боюнча өкүлү Рахманова Динара Курманбековна, КР Өкмөтүнүн Премьер министринин айыл чарба боюнча кеңешчиси Мукашов Азамат Феликсович жана айыл чарба дыйкандары, фермерлер, аталган университеттин профессор-окутуучулар жамааты, студенттер, массалык-маалымат каражаттары катышышты. “BIO KG” Органикалык кыймылы тарабынан өткөрүлгөн “Органикалык жана нукра азыктардын көргөзмө-жарманкесинин” негизги максаты органикалык айыл чарбасы -келечекке камкордук көрүү болуп саналат.

Ошондой эле, келген меймандар КУАУнун “Суунун жана топурактын касиетин аныктаган Кыргыз-Кытай”, “Фитосанитардык көзөмөл жана өсүмдүктөрдүн карантини”, “Агрохимиядык” лабораторияларында болушуп, МТЗ-82,1 тракторунун окуу процессине ыңгайлаштырып кесилген стенди жана жалпы эле университеттин материалдык-техникалык базасы менен таанышышты.